《苦热谣》
宋代·陈襄

瑶姬不下巫阳台，山屏曙色连云开。
瞥见义和整朝驭，放出金鸟天上来。
炎炎六月方凝暑，天地生成渴霖雨。
呼号缩手太无端，憔悴群芳不为主。
吾当化出冲天羽，上与天公振雷鼓。
回却日轮，叱开水府。
六龙驱下饮洪涛，大作寒霖济区宇。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。